Haugen er pensjonert tingrettsdommer. Han var dommer fra 1993 og de fleste årene ved Oslo tingrett. Den første krigsforbrytersaken i Norge etter krigsoppgjøret, rederiskattesaken og Gassledsaken (den største saken i Norge noensinne målt i kroner), er de mest kjente sakene der han var dommer. Han var første dommer som besluttet at pressen skulle få innsyn i lydopptakene fra Treholtsaken. Han var i åtte år leder av Kontrollutvalget for kommunikasjonskontroll (kontroll av politiets bruk av telefonavlytting mv.).